b'\n_START_ARTICLE_\nMaori\n_START_SECTION_\nIzvor\n_START_PARAGRAPH_\nMaori so oceanskega izvora. Na otoke Nove Zelandije so iz Polinezije pripluli pribli\xc5\xbeno v 10. stoletju. S seboj so pripeljali pse in podgane, morda pa \xc5\xa1e katere druge vrste \xc5\xbeivali, ki se niso ohranile. Danes je v Novi Zelandiji pribli\xc5\xbeno 664.000 Maorov.\n_START_SECTION_\nKultura, navade\n_START_PARAGRAPH_\nDru\xc5\xbebeni red Maorov je bil zelo zapleten. \xc5\xa0ir\xc5\xa1a dru\xc5\xbeina in klan sta bila stebra sorodstvenega ob\xc4\x8dutka pripadnosti. V to osamljeno in mo\xc4\x8dno zakoreninjeno dru\xc5\xbebo so za\xc4\x8deli v vedno ve\xc4\x8djem \xc5\xa1tevilu vdirati britanski naseljenci in prina\xc5\xa1ali s seboj svojo vero in kulturo. Z njimi so pri\xc5\xa1le v de\xc5\xbeelo tudi bolezni, proti katerim Maori niso bili odporni. Posledica je bila zelo visoka umrljivost, ki je zmanj\xc5\xa1ala \xc5\xa1tevilo maorskega prebivalstva skoraj za polovico._NEWLINE_Maori so oble\xc4\x8deni v nekak\xc5\xa1na krila iz rafije, ki jim segajo do pasu, s tetoviranimi in poslikanimi obrazi in telesi, oboro\xc5\xbeenimi z dolgimi sulicami, ple\xc5\xa1ejo bosi svoj bojni ples haka. Ko sprejemajo svoje prijatelje, veselo zavpijejo:\xc2\xa0\xc2\xbbHongi!\xc2\xab\xc2\xa0Nato podrgnejo svoje nosove ob nosove gostov.\n_START_SECTION_\nMaori danes\n_START_PARAGRAPH_\nV za\xc4\x8detku 20. stoletja so se za\xc4\x8deli Maori preseljevati v mesta. Novozelandci so se dolgo hvalili z odnosom med Maori in Britanci, raziskave pa so pokazale, da imajo Maori v dru\xc5\xbebi podrejen polo\xc5\xbeaj. Vlada si na vse na\xc4\x8dine prizadeva, da bi vklju\xc4\x8dila maorske pri\xc5\xa1leke s pode\xc5\xbeelja v mestno \xc5\xbeivljenje. V mestih je veliko maorskih mladinskih klubov, katerih \xc4\x8dlani se vsako leto pomerijo na kulturnih festivalih, ki jih prirejajo po vsej de\xc5\xbeeli. V zborni hi\xc5\xa1i marae potekajo plamenske slavnosti Maorov. Marae je sredi\xc5\xa1\xc4\x8de maorske skupnosti in je znotraj in zunaj okra\xc5\xa1ena s tradicionalnimi rezbarijami. Maorske rezbarije ponazarjajo verovanje, da imajo vse stvari notranjo duhovno mo\xc4\x8d. Rezbarstvo je najpomembnej\xc5\xa1a umetna obrt._NEWLINE_Nekdanji na\xc4\x8din \xc5\xbeivljenja je ohranilo le malo Maorov, saj se vedno ve\xc4\x8d ljudi seli v mesta.'